《寄张异度》
明代·周永年

拥书应不废生涯，艺圃知堪纪岁华。
乌臼远疑枫染叶，荻芦犹待雪飞花。
但凭高阁收诸胜，莫判邻园作两家。
我有行藏君信否，半营五亩半三车。

作者简介：（1582—1647）苏州府吴江人，字安期。诸生。少负才名，制义诗文，倚待立就。晚年扼腕时事，讲求掌故，欲有所作为。遭乱坎坷，居吴中西山，著诗累万首。有《邓尉圣恩寺志》、《吴都法乘》、《怀响斋词》。